ନୂଆଦିଲ୍ଲୀଃ ଚାଷୀମାନଙ୍କ ପାଇଁ ଏକ ଖୁସି ଖବର। ଭାରତୀୟ ରେଲ୍ୱେ ପକ୍ଷରୁ ପ୍ରଥମ ଥର ପାଇଁ କିଷାନ୍ ରେଲ୍ୱେ ଟ୍ରେନ୍ର ଆଜି ଶୁଭାରମ୍ଭ କରାଯାଇଛି। ଏହି ପାର୍ସଲ୍ ଟ୍ରେନ୍ ଦେୱଲାଲିରୁ ଦାନାପୁର ମଧ୍ୟରେ ଚଳାଚଳ କରିଛି।
ଯେଉଁ ଯେଉଁ ସ୍ଥାନରେ ଟ୍ରେନ୍ର ଷ୍ଟପେଜ୍ ରହିଛି, ସେସବୁ ସ୍ଥାନରୁ ଫଳ, ପରିବା ଲୋଡିଂ ଏବଂ ଅନ୍ଲୋଡିଂ କରିବା ପାଇଁ ଅନୁମତି ପ୍ରଦାନ କରାଯାଇଛି।
ଏହି ସେବା ସପ୍ତାହର ଗୋଟିଏ ଦିନରେ ମିଳିବ। ପରେ ଆବଶ୍ୟକତାକୁ ଦୃଷ୍ଟିରେ ରଖି ଏଥିରେ ପରିବର୍ତ୍ତନ ଅଣାଯିବ ବୋଲି ରେଳବାଇ ପକ୍ଷରୁ କୁହାଯାଇଛି।
କ୍ଷେତ, ବଜାର ଓ ଉପଭୋକ୍ତାଙ୍କୁ ଯୋଡ଼ିବା ପାଇଁ ଏହା ହେଉଛି ଭାରତର ପ୍ରଥମ କିଷାନ୍ ଟ୍ରେନ୍। ଏହି ଟ୍ରେନ୍ରେ ୧୧ଟି ପାର୍ସଲ୍ ଡବା ରହିଛି। ଆଜି ଦିନ ୧୧ଟାରେ ଏହି ଟ୍ରେନ୍ ଦେୱଲାଲିରୁ ଛାଡ଼ିଛି ଓ ଏହା ଆସନ୍ତାକାଲି ସନ୍ଧ୍ୟା ୬ଟା ୪୫ରେ ଦାନାପୁରରେ ପହଞ୍ଚିବ।
